1833ko Espainiaren banaketa administratiboa

1833ko Espainiaren banaketa administratiboak Espainia probintzietan banatu zuen "eskualde historiko"-etan sailkatuta. Eskualde historiko horietako asko, gaur egun autonomia erkidego gisa eratu dira eta ia probintzia guztiek orduko mugak mantentzen dituzte.

1833ko Errege Dekretu baten bitartez — Javier de Burgosek — orduko Sustapen Estatu Idazkariak Espainia estatu zentralizatu bihurtu zuen. Probintzia bakoitzak bere hiriburuaren izena hartu zuen (lau izan ezik, beraien jatorrizko izena mantendu zutenak: Nafarroak hiriburua Iruñean, Arabak Gasteizen, Gipuzkoak Donostian eta Bizkaiak Bilbon).

Probintziak eta eskualde historikoak 

Javier de Burgosen 1883ko banaketak 49 probintzia eratu zituen. Dekretu berdinak probintzia horiek hainbat eskualde historikotan sailkatzen zituen. Eskualdeak probintzien sailkapenerako bakarrik erabiltzen ziren: ez zuten gobernurik, ez aginterik, ez administrazio-mailarik. Probintzia bakoitzak gobernadore zibil (gaztelaniaz gobernador civil) bat zuen Estatuko gobernuak izendatua.

Ondorengo aldaketak 
Legea onartu zenetik gaur arte, hainbat aldaketa egin dira probintzien inguruan:

 1836ean Valentziako probintziak eremu zati bat kendu zion Alacanteko kostari eta azken honek Albacete (Villena) eta Murtziari (Sax).

 1841ean Logroño zabaldu zen, baina behin-behinean.
 1844 eta 1854 artean Gipuzkoako hiriburua Tolosa izan zen, Donostiaren ordez.
 1846an Ciudad Real eta Albacete arteko mugak zuzendu ziren, Villarrobledo Albaceterako gehituz.
 1851n Requena eta Utiel Cuencatik Valentziara pasa ziren.
 1927an Kanarietako probintzia bitan banatu zen, gaur egungo Santa Cruz Tenerifekoa eta Las Palmas Kanaria Handikoa probintzietan. Probintzia kopurua 50era igo zen.
 1980ean Logroñoko probintzia-k Errioxako probintzia izena hartu zuen.
 1982an, autonomia erkidegoen sorreran, Santanderko probintzia-k Kantabriako probintzia izena hartu zuen.
 1983an Oviedoko probintzia Asturiasko probintzia-n bihurtzen da.
 1986an probintzien izen-aldaketa ahalbidetzen duen legea onartzen da.
 1992an Gerona eta Léridako probintziek Girona eta Lleida izen katalanak hartzen dituzte, hurrenez hurren.
 1995ean Castellóngo Gàtova udalerria Valentziako probintziara pasatzen da.
 1997an Palma de Mallorcako probintzia-k Illes Balearsko probintzia izena hartzen du.
 1998an La Coruña eta Orense probintzien izendapen ofiziala aldatu zen A Coruña eta Ourense-ra.

Erreferentziak

Ikus, gainera 
 Espainiaren banaketa administratiboa

Kanpo estekak 

Espainiaren banaketa administratiboa
Espainiako historia
1833